stanford-oval/wikipedia huggingface dataset:
Emil Larsson (jääkiekkoilija)
Ura > Seuraura

Larsson syntyi Sveitsin Luganossa, kun hänen isänsä Jan pelasi tuolloin HC Luganon joukkueessa. Emil Larsson on Strömsbro IF:n kasvatti. Hän siirtyi juniorina sittemmin Brynäs IF:ään. Larsson voitti kauden 2009–2010 J18 Allsvenskanin mestaruuden ja kauden 2010–2011 päätteeksi pronssia. Kaudella 2012–2013 hän nousi Brynäsin J20-junioreiden varakapteeniksi. Larsson oli joukkueen neljänneksi paras pistemies tehoilla 14+20=34. Hän debytoi samalla kaudella myös Brynäsin Elitserien-joukkueessa, jossa Larsson pelasi yhdeksän runkosarja- ja yhden European Trophy -ottelun ilman tehopisteitä. Hän teki Elitserien-debyyttinsä 15. marraskuuta 2012 HV71:tä vastaan. Larsson sai ottelussa jääaikaa 47 sekuntia.
Kaudeksi 2013–2014 Larsson siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Almtuna IS:ään. Hänen ensimmäinen kokonainen kautensa miesten peleissä toi 47 runkosarjaottelussa tehot 6+6=12. Larsson pelasi kauden aikana myös yhden ottelun lainalla Brynäsin SHL-joukkueessa. Kaudella 2015–2016 hän nousi Almtunan kapteenistoon. Larsson oli joukkueen toiseksi paras maalintekijä ja kolmanneksi paras pistemies tehoilla 13+13=26 ja hän voitti Almtunan sisäisen tehotilaston lukemalla +7. Kaudella 2016–2017 Larsson voitti joukkueen sisäisen piste- ja maalipörssin tehoilla 20+14=34. Hän jakoi Allsvenskanin maalipörssin kymmenennen sijan neljän muun pelaajan kanssa. Larssonin kausi päättyi kuitenkin polvivammaan runkosarjan lopulla helmikuussa 2017.
Kaudeksi 2017–2018 Larsson siirtyi vuoden mittaisella sopimuksella SHL-joukkue Luleå HF:ään. Hänen varsinainen tulokaskautensa liigassa toi 49 runkosarjaottelussa tehot 23+9=32 ja kolmessa playoff-ottelussa yhden maalin. Larsson oli Luulajan paras maalintekijä ja toiseksi paras pistemies Niklas Olaussonin jälkeen. Hän sijoittui koko SHL:n maalipörssissä neljänneksi. Larssonin SHL-uran avausmaali syntyi 5. lokakuuta 2017 Frölunda HC:tä vastaan. Hän teki kauden aikana myös kaksi kypärätemppua, joista Larssonin uran ensimmäinen syntyi Tapaninpäivänä 26. joulukuuta 2017 Karlskrona HK:ta vastaan. Hänen kolmas maalinsa syntyi alivoimalla. Larsson sai Luulajan 7–1-murskavoittoon päättyneessä ottelussa myös syöttöpisteen Einar Emanuelssonin tekemään maaliin.
Ura > Maajoukkueura

Larsson on pelannut Ruotsin A-maajoukkueessa kahdeksan ottelua tehopistein 4+2=6. Hän teki A-maajoukkuedebyyttinsä Karjala-turnauksen 8. marraskuuta 2019 Prahan Tipsport Arenalla pelatussa avausottelussa Tšekkiä vastaan. Larsson merkittiin Ruotsin nelosketjun vasempaan laitaan Linus Johanssonin ja Linus Fröbergin viereen. Ensimmäisen A-maajoukkuemaalinsa hän teki Channel One Cupissa 15. joulukuuta 2018 Venäjän Moskovan VTB-jääpalatsissa Suomea vastaan.
Muuta

Larssonin isä Jan pelasi omalla urallaan hyökkääjänä pudotuspelit mukaan lukien yli 750 Elitserien-ottelua ja hän kuului Ruotsin vuoden 1992 maailmanmestarijoukkueeseen. Emilin isoisä ja Janin isä Ove Larsson pelasi omalla urallaan Ruotsin pääsarjatasolla hyökkääjänä Timrå IK:ssa yli 150 ottelua.
Frisco (Sinebrychoff)

Frisco on alun perin Sinebrychoffin luoma virvoitusjuomamerkki, joka siirtyi The Coca-Cola Companylle vuoden 1999 alussa. Nykyään Friscon valmistus on Suomessa lopetettu.
Tuotteet

Suomessa valmistettiin ja myytiin muun muassa seuraavia Friscon tuotteita:
Frisco Appelsiini
Frisco Greippi
Frisco Päärynä
Frisco Sitruuna (pois 2003)
Frisco Guarana
Frisco Peach & Passion (LIGHT)
Frisco Tropical
Frisco Blood Orange (LIGHT)
François Suchanecki

| Mitalit> Maa:  Sveitsi.Miesten miekkailu. Olympialaiset  | Mitalit> Maa:  Sveitsi.Miesten miekkailu. Olympialaiset  | Mitalit> Maa:  Sveitsi.Miesten miekkailu. Olympialaiset  | Maa:  Sveitsi> Miesten miekkailu. |
| --- | --- | --- | --- |
|  Hopeaa | München 1972 | kalpa, joukkuekilpailu |  |
|  Pronssia | Montreal 1976 | kalpa, joukkuekilpailu |  |
François Suchanecki (s. 23. joulukuuta 1949) on sveitsiläinen entinen miekkailija. Hän sai hopeaa kalvan joukkuekilpailussa kesäolympialaisissa 1972 Münchenissä. Kesäolympialaisissa 1976 Montrealissa hän sai siinä toistamiseen mitalin, pronssia, ja sijoittui lisäksi sen yksilökilpailussa 22. sijalle.
Los Angelesin kesäolympialaisissa 1984 Suchanecki kilpaili kalvan joukkuekilpailussa jääden yhdeksännelle sijalle.
Filostratos (Veruksen poika)

| Filostratos> Φιλόστρατος.Henkilötiedot |
| --- | --- |
Syntynyt: 1. vuosisata Lemnos
Ammatti:  reettori, kirjailija
Kirjailija
Tuotannon kieli: muinaiskreikka
Aikakausi:  roomalainen kausi
Aiheesta muualla
Löydä lisää kirjailijoitaKirjallisuuden teemasivulta
Filostratos (m.kreik. Φιλόστρατος, lat. Philostratus; 1. vuosisata) oli antiikin kreikkalainen reettori. Hän oli Veruksen poika ja toimi roomalaisella kaudella keisari Neron aikana.
Filostratos kuului lemnoslaiseen Filostratos-nimisten reettorien ja kirjailijoiden sukuun ollen sen vanhin tunnettu edustaja. Hän harjoitti reettorin ammattia Ateenassa. Suvun myöhempiä edustajia olivat tunnettu sofisti Filostratos ”Ateenalainen” sekä Filostratos Lemnoslainen vanhempi ja nuorempi.
Teokset

Sudan mukaan Filostratos kirjoitti muun muassa seuraavat teokset:
Kysymyksiä puhujista (Ζητούμενα παρὰ τοῖς ῥήτορσι, Zētūmena para tois rhētorsi)
Retoriset aineistot (Ῥητορικὰς ἀφορμάς, Rhētorikas aformas)
Substantiivista (Περὶ τοῦ ὀνόματος, Peri tū onomatos) – vastaus sofisti Ailios Antipatrokselle
Tragediasta (Περὶ τραγωδίας, Peri tragōdias) – kolme kirjaa käsittänyt teos
Gymnastikos (Γυμναστικός) – koskien Olympian kisoja
Theates (θεατής, Theatēs)
Lithognomikos (Λιθογνωμικός, Lithognōmikos)
Koira eli Sofisti (Κύων ἢ Σοφιστής, Kyōn ē Sofistēs)
Proteus (Πρωτεύς, Prōteus)
panegyrisiä puheita
4 eleusislaista puhetta
43 tragediaa
14 komediaa
Hänen tai Filostratos Ateenalaisen kirjoittamana pidetään myös dialogia Nero (Νέρων, Nerōn), joka on usein pantu Lukianoksen nimiin.
Filotas (satraappi)

Filotas (m.kreik. Φιλωτας, 300-luku eaa.) oli makedonialainen sotilas joka eli Aleksanteri Suuren aikaan. Hän johti jalkaväenosastoa Aleksanterin armeijassa Sogdianan ja Intian sotaretken aikana. Luultavasti kyseessä on sama Filotas jonka Quintus Curtius Rufus mainitsee Aleksanterin palkinneen Babylonissa vuonna 323 eaa.  Aleksanterin kuoltua Filotas nimitettiin Kilikian satraapiksi. Mutta vuonna 321 eaa. Perdikkas nimitti Filoksenos Kilikian satraapiksi Filotaan sijalle. Ilmeisesti Perdikkas halusi Filotaan muihin tehtäviin koska hänet mainitaan myöhemmin Perdikkaan lähipiirin jäsenenä. Perdikkaan kuoleman jälkeen Filotas liittyi Alketaan ja Attaloksen kanssa Antigonosta vastaan. Filotas joutui kuitenkin Antigonoksen vangiksi Attaloksen, Dokimoksen ja Polemonin kanssa vuonna 320 eaa. Vangit pääsivät kuitenkin pakenemaan, mutta Filotas joutui jälleen Antigonoksen vangiksi vuonna 316 eaa.
Lähde

Smith, William (editor): Dictionary of Greek and Roman Biography and Mythology, "Philotas (5)" (Arkistoitu – Internet Archive), Boston, (1867)
Formula 3000 Espanjan Grand Prix 2002

Formula 3000 Espanjan Grand Prix 2002 oli Formula 3000 -kauden 2002 kolmas osakilpailu, joka ajettiin 27. huhtikuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 25 |  Giorgio Pantano | Coloni F3000 | 32 | 51:44,572 | 3 | 10 |
| 2. | 19 |  Tomáš Enge | Arden International | 32 | +0,987 | 2 | 6 |
| 3. | 6 |  Sébastien Bourdais | Super Nova Racing | 32 | +8,159 | 1 | 4 |
| 4. | 10 |  Ricardo Maurício | Red Bull Junior Team | 32 | +11,960 | 5 | 3 |
| 5. | 14 |  Mário Haberfeld | Team Astromega | 32 | +19,684 | 4 | 2 |
| 6. | 24 |  Enrico Toccacelo | Coloni F3000 | 32 | +20,383 | 8 | 1 |
| 7. | 21 |  Rodrigo Sperafico | Durango Formula | 32 | +25,182 | 6 |  |
| 8. | 18 |  Björn Wirdheim | Arden International | 32 | +26,317 | 12 |  |
| 9. | 4 |  Ricardo Sperafico | Petrobras Junior Team | 32 | +26,630 | 10 |  |
| 10. | 3 |  Antônio Pizzonia | Petrobras Junior Team | 32 | +31,535 | 9 |  |
| 11. | 9 |  Patrick Friesacher | Red Bull Junior Team | 32 | +38,986 | 7 |  |
| 12. | 1 |  Ryan Briscoe | Nordic Racing | 32 | +39,986 | 18 |  |
| 13. | 26 |  Tony Schmidt | PSM Racing Line | 32 | +57,997 | 19 |  |
| 14. | 15 |  Rob Nguyen | Team Astromega | 32 | +1.02,715 | 17 |  |
| 15. | 16 |  Alex Sperafico | European Minardi F3000 | 32 | +1.25,445 | 20 |  |
| 16. | 17 |  David Saelens | European Minardi F3000 | 29 | +3 kierrosta | 11 |  |
| Kesk. | 20 |  Alex Müller | Durango Formula | 25 | Vaihdelaatikko | 13 |  |
| Kesk. | 27 |  Nicolas Kiesa | PSM Racing Line | 19 | Vaihdelaatikko | 14 |  |
| Kesk. | 5 |  Tiago Monteiro | Super Nova Racing | 1 | DNF | 15 |  |
| Kesk. | 2 |  Zsolt Baumgartner | Nordic Racing | 0 | DNF | 16 |  |
Lähde:
Gerhard Unterluggauer

| Gerhard Unterluggauer |
| --- | --- |

Henkilötiedot
Syntynyt: 15. elokuuta 1976 (ikä 48) Villach
Kansalaisuus:   Itävalta
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  88 kg
Seura
Seura:  EC VSV
Sarja:  EBEL
Pelaajaura
Pääsarjaura:  1992–
Aik. seurat:  Schwenninger Wild Wangs   DEG Metro Stars   HC TWK Innsbruck
Gerhard Unterluggauer (s. 15. elokuuta 1976) on itävaltalainen jääkiekkoilija, joka pelaa EBEL-joukkue EC VSV:ssä. Hän pelasi Itävallan maajoukkueessa vuoden 2011 maailmanmestaruuskilpailuissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gerhard Unterluggauer
François Sterchele

| 0 | 1 | 2 |
| --- | --- | --- |

Henkilötiedot
Koko nimi: François Sterchele
Syntymäaika: 14. maaliskuuta 1982
Syntymäpaikka: Liège, Belgia
Kuolinaika: 8. toukokuuta 2008
Kuolinpaikka: Vrasene, Belgia
Pelipaikka: hyökkääjä
Pituus: 185
Seurat
| Vuodet | Seura | O (M) |
| 2003-2004   2004-2005   2005-2006   2006-2007   2007-2008 | RFC. Union La Calamine Oud-Heverlee Leuven R. Charleroi SC KFC Germinal Beerschot Club Brugge Yhteensä | 29 (23) 31 (32) 31 (9) 32 (21) 31 (11) 154 (96) |
Maajoukkue
| 2007–2008 | Belgia | 4 (0) |
 Seurajoukkueuran tilastot kattavat vain kansalliset sarjat.
François Sterchele (14. maaliskuuta 1982 Liège, Belgia – 8. toukokuuta 2008 Beveren, Belgia) oli belgialainen jalkapallohyökkääjä, jonka paras saavutus oli Belgian pääsarjan maalikuninkuuden voittaminen kaudella 2006–2007.
Sterchele pelasi kaudella 2004–2005 Belgian kolmanneksi korkeimmalla sarjatasolla Oud-Heverlee Leuvenin joukkueessa, jossa oli sarjan toiseksi paras maalintekijä. Hän oli mukana nostamassa Leuvenin sarjapykälää korkeammalle. Seuraavaksi kaudeksi Sterchele sai paikan pääsarjassa pelaaneesta Charleroista.
Sterchele pelasi vuoden Charleroissa ja siirtyi kaudeksi 2006–2007 Germinal Beerschotiin, jossa voitti sarjan maalikuninkuuden. Hän teki 32 ottelussa 21 maalia ja voitti maalitilaston maalin erolla Mohammed Tchitéen, joka valittiin kuitenkin Belgian sarjan parhaaksi pelaajaksi. Sterchele sijoittui äänestyksessä kolmanneksi Tchitén ja Ahmed Hassanin jälkeen.
Ennen kautta 2007–2008 Sterchele teki viiden vuoden sopimuksen Club Bruggen kanssa. Sterchele ei ehtinyt pelata edes kokonaista kautta Bruggessa, jossa teki 11 maalia. Hän kuoli auto-onnettomuudessa ennen viimeistä peliä. Hän oli tulossa Antwerpenistä ystävänsä luota, kun hän menetti Porschensa hallinnan, minkä seurauksena auto osui puuhun. Viranomaisten mukaan Sterchele ajoi tilanteessa huomattavan kovaa.
Destro

| Destro |
| --- | --- |
 Destro sarjakuvana vuonna 1985.
Luoja(t):  Hasbro
Näyttelijä(t):  Arthur Burghardt (1983–1987) Maurice LaMarche (1989–1990) Scott McNeil (2003–2004) Marc Thompson (2005–2006) Eric Bauza (2009) Robin Atkin Downes (2009) Christopher Eccleston (2009)
Ensi- esiintyminen:  leluna 1983
Henkilötiedot
Koko nimi:  Laird James McCullen Destro XXIV
Ammatti:  aseiden välittäjä
Sukupuoli:  mies
Kotipaikka:   Callander, Skotlanti
Suhteet
Vanhemmat:  James McCullen XXIII
Serkut:  Darklon
Infobox OKVirheellinen NIMI-arvo: 
Destro on Action Force -universumissa esiintyvä superroisto. Hasbron luoma hahmo esiintyi ensimmäisen kerran vuonna 1983 A Real American Hero -lelusarjassa.
Hahmon tausta

Oikealta nimeltään James McCullen Destro XXIV on skotlantilainen Destron linnan Lairdi. Hän peri linnan Destro klaanilta, joka on vuosisatojen ajan suunnitellut ja myynyt aseita. Destro muodosti nykyisen inkarnaation yhtiöstä, joka tunnetaan lyhyesti nimellä MARS (Military Armament Reasearch Syndicate). Hän pitää yllään berylliumista taottua teräsnaamiota, josta tuli Destron suvun symboli, kun heidän esi-isänsä oli jäänyt kiinni myytyään aseita kahdelle toisiaan vastaan sotaa käyneille klaaneille. Kumpikaan puoli ei halunnut teloittaa Destron esi-isää, jonka myötä he takoivat naamion hänelle pidettäväksi merkkinä teoistaan.
Televisiosarjat > Action Force

Arthur Burghardt ääninäytteli Destroa vuosina 1985-1986 animaatiosarjassa Action Force.
Destro toimi sarjassa pääosin Cobra Commanderin lähimpänä alaisena ja oli romanttisessa suhteessa Baronessin kanssa. Destro sai Cobralta tehtäväkseen asentaa yhden kolmesta mustista jättikuutioista, pienen vaivan päätteeksi hän myös onnistui siinä ja pakeni paikalta, kun Joen joukot joutuivat taistelemaan kuutiota vastaan siihen asti kunnes se laukaisi säteensä kohti avaruutta. Destro sai vielä asentaa neljännen kuution paikalleen Baronessin kanssa, jonka he suorittivat onnistuneesti. Sittemmin hän sai tehtäväkseen asentaa matalakorkuisen pimeyden pyramidin, kun G.I. Joen joukot onnistuivat estämään alkuperäisen suunnitelman. Pian Joen joukot onnistuivat tunkeutumaan Cobran temppeliin, jossa se tuhosivat koko pimeyden pyramidin itsetuhokatkaisimella. Destro joutui naamioitumaan ja pakeni metrolla yhdessä Baronessin, Crimsonin kaksosten ja Cobra Commanderin kanssa.
Sittemmin hän jatkoi Cobralle työskentelemistä ja valmisti sademetsässä sijainneessa tukikohdassaan ydinkärkiä, joilla Cobra Commander uhkasi räjäyttää jokaisen Yhdysvaltain osavaltion. Tehtävä kuitenkin epäonnistui G.I. Joe -joukkojen purkaessa jokaisen pommin. Myöhemmin Destro yritti saada hakkeroinnin kautta G.I. Joen satelliittia, mutta Breaker onnistui välttämään tapauksen lisäämällä sen vauhtia, jonka myötä he menettivät hallinnan satelliittiin. Se putosi Afrikkaan, jonne Cobra Commander lähetti Storm Shadowta etsintöjä varten.
Televisiosarjat > G.I. Joe: Resolute

Eric Bauza ääninäytteli Destroa vuoden 2009 animaatiosarjassa G.I. Joe: Resolute.
Sarjassa Destrolla on lyhyt rooli. Se pitää yhdessä Baronessin kanssa ryhmän tiedemiehiä panttivankina. Roadblock ja Gung-Ho hyökkäävät heidän piilopaikkaansa ja ampuvat Destroa  sekä Baronessia sillä välin, kun Stalker pelastaa tiedemiehet maassa olevan luukun kautta. Lopulta Roadblock ja Gung-Ho vangitsevat kaksikon.
Elokuvat > Action Force: The Movie

Destro esiintyi pienessä roolissa samannimiseen televisiosarjaan pohjautuvassa elokuvassa Action Force: The Movie, jossa hahmon äänenä toimi Arthur Burghardt. Hän tarjosi palveluksiaan uusille terroristijoukoille Golobulusille ja Cobra-Lalle, jonka myötä Destro kääntyi Cobra Commanderia vastaan. Destro nähtiin vielä taistelemassa Cobra-Lan rinnalla G. I. Joen joukkoja vastaan ja selvisi eräästä räjähdyksestä, jossa menehtyi useita Cobra-Lan sotilaita.
Elokuvat > G.I. Joe: Valor vs. Venom

Scott McNeil ääninäytteli Destroa vuoden 2004 tietokoneanimaatioelokuvassa G.I. Joe: Valor vs. Venom.
Destro työskenteli tiiviisti yhdessä Baronessin kanssa Cobra Commanderille. Kaksikko sieppasi kenraali Hawkin pohjoisnavan päämajaansa Cobran uutta suunnitelmaa varten. Paikalla Destro esitteli samalla suunnitelmansa, jonka myötä yhtiönsä avustuksella Cobra Commander voisi vallata maailman kolmen vuoden sisällä. Tämä ei kuitenkaan tyydyttänyt heidän johtajaa, joka torjui ajatuksen. Sittemmin Destro oli mukana laukaisemassa ohjusta Brasiliasta, jolla Cobra yritti muuttaa maailman ihmiset hybrideiksi. Hänet kuitenkin pidätettiin muiden Cobran jäsenten tavoin.
Elokuvat > G. I. Joe: The Rise of Cobra

Christopher Eccleston esitti Destroa vuoden 2009 elokuvassa G. I. Joe: The Rise of Cobra.
Destro tunnetaan elokuvassa pelkästään nimellä James McCullen, joka oli elokuvan pääroisto, MARS yhtiön omistaja ja terroristi. Hän käyttää hyväkseen Naton rahoitusta nanohiukkasten tutkimuksessa ja suunnittelee varastavansa Tohtorin avustuksella valmistetut ydinkärjet takaisin itselleen. McCullen komentaa aluksi varastamaan salkkuun pakatut ydinkärjet Naton joukoilta, jotka ovat kuljettamassa niitä turvaan. MARSin joukot eivät kuitenkaan onnistu saamaan salkkua käsiinsä G.I. Joe joukkojen väliintulon myötä. Myöhemmin he onnistuvat nappaamaan ne G.I. Joen päämajasta, jonka myötä McCullen käskee Baronessin ja Storm Shadown tuhoamaan Pariisin, kostoksi Ranskalle hänen esi-isälleen aiheuttamasta rangaistuksesta. Tehtävä ei täysin onnistu vaikka kaksikko saa hieman tuhoa aikaan Pariisissa, tuhottuaan Eiffelin tornin. McCullen suunnittelee tuovansa koko maailman tuhoon ja noustevansa sitä kautta MARS yhtiön kehityksen myötä maailman valtiaaksi. Suunnitelma ei kuitenkaan tuota tulosta G.I. Joen joukkojen hyökätessä hänen pohjoisnavalla sijaitsevaan tukikohtaansa, jossa hän polttaa kasvonsa yrittäessään tappaa Duken pienellä liekinheittimellä. McCullenin tiedemies pelastaa hänet ja piikittää hänen naamaansa nanohiukkasia, jotka luovat elävän metallin kasvon päälle. Tohtori nimittää häntä lopuksi Destroksi ja kertoo itse olevansa nyt Cobra Commander. Kaksikko jää kuitenkin kiinni ja heidät teljetään erityisvankilaan.
Videopelit

Destro on mukana vuoden 1985 G.I. Joe -pelissä.
Destro on pomovastuksena vuoden 1992 G.I. Joe: The Atlantis Factor -pelissä.
Destro esiintyy G.I. Joe: The Rise of Cobra -pelissä pomovastuksena ja pelattavana hahmona.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1983–1987 | Arthur Burghardt | G.I. Joe: A Real American Hero The Revenge of Cobra Action Force | Action Force: The Movie |  |
| 1989–1990 | Maurice LaMarche | A Real American Hero |  |  |
| 2003–2004 | Scott McNeil |  | G.I. Joe: Spy Troops G.I. Joe: Valor vs. Venom |  |
| 2005–2006 | Marc Thompson | G.I. Joe: Sigma 6 |  |  |
| 2009 | Eric Bauza | G.I. Joe: Resolute |  |  |
| 2009 | Robin Atkin Downes |  |  | G.I. Joe: The Rise of Cobra |
| 2009 | Christopher Eccleston |  | G.I. Joe: The Rise of Cobra |  |
| 2010– | Clancy Brown | G.I. Joe: Renegades |  |  |

Destro vuoden 1985 G.I. Joe -sarjassa.
Gerhard Westermann

| Mitalit | Mitalit | Mitalit |  |
| --- | --- | --- | --- |
|   Westermann vuonna 1960. |   Westermann vuonna 1960. |   Westermann vuonna 1960. |  |
Maa:   Alankomaat
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1932 | vesivärityöt ja piirrokset |  |
Gerhardus "Gerhard/Gerard" Bernardus Josephus Westermann, taiteilijanimi Johs Labasky, (25. joulukuuta 1880 Leeuwarden – 3. helmikuuta 1971 Amsterdam) oli alankomaalainen kuvataiteilija.
Westermann osallistui vuoden 1932 Los Angelesin olympialaisiin, joissa hän voitti pronssia vesiväritöissä ja piirroksissa teoksestaan "Horseman". Hän käytti myös taiteilijanimeä Johs Labasky.
Gladys Lounsbury Hobby

| Gladys Lounsbury Hobby> Henkilötiedot |
| --- | --- |
Syntynyt: 19. marraskuuta 1910 New York
Kuollut: 4. heinäkuuta 1993 (ikä 82)
Koulutus ja ura
Tutkinnot:  Vassar College Columbian yliopisto
Opinnot:  PhD, Bakteriologia, 1935
Tutkimusalue:  Mikrobiologia
Tunnetut työt:  penisilliini
Gladys Lounsbury Hobby (19. marraskuuta 1910 – 4. heinäkuuta 1993), oli yhdysvaltalainen mikrobiologi, jonka tutkimus kohdistui antibiootteihin. Hän osallistui penisilliinin  kehitykseen laboratoriokokeesta massatuotantoon toisen maailmansodan aikana.
Hobby aloitti opintonsa Vassar Collegessa ja teki maisterin ja tohtorin tutkinnot Columbian yliopistossa. Columbiassa tutkittiin vuonna 1928 keksityn penisilliinin käyttömahdollisuuksia. Hobby oli kiinnostunut sen käytöstä kemoterapiassa, ja kasvatti sitä merkittäviä määriä laboratoriossa Martin Henry Dawsonin ja Karl Meyerin kanssa. Vuona 1940 Dawson aloitti kliiniset kokeet, ja tulokset olivat lupaavia. Ohjelma kuitenkin jäädytettiin toisen maailmansodan lähestyessä, ja ryhmä keskittyi tuottamaan rintamalla tarvittavia määriä penisilliiniä.
Dawsonin kuoleman jälkeen Hobby siirtyi vuonna 1945 Pfizerin lääketehtaaseen. Siellä hän jatkoi antibioottien tutkimusta, osallistui terramysiinin keksimiseen ja kehitti   viomysiiniä tuberkuloosin hoitoon.
Hobby lähti Pfizeriltä vuonna 1959 ja teki vielä mittavan uran terveydenhuollon parissa. Hänestä tuli tieteellinen johtaja Veterans Administrationin tutkimuslaitoksessa New Jerseyssä. Siellä hän erikoistui tartuntatautien sekä lukemattomien niihin liittyvien aiheiden tutkimiseen. Näihin kuuluivat bakteriofagit, bakteerien muuntelu ja entsyymit, streptokokit, pneumokokit, tuberkuloosibasillit, rotanpuremakuume, tuberkuloosi, reumaattiset sairaudet, sulfonamidit, infektiotautien kemoterapia, immunisoivat aineet ja aseptiikka. Näiden aiheiden lisäksi hän jatkoi työskentelyä useilla penisilliiniin ja muihin mikrobilääkkeisiin liittyvillä tutkimusalueilla. Eläkkeelle jäämiseensä vuonna 1977 asti Hobby toimi kansanterveyden apulaisprofessorina Cornell University Medical Collegessa.
Uransa aikana Hobby osallistui yli 200 tieteellisen artikkelin kirjoittamiseen. Hän julkaisi myös kirjan Penicillin: Meeting the Challenge (1985), joka on yli 300-sivuinen katsaus penisillliinin kehittämisen historiaan.
Formula 3000 Euroopan Grand Prix 2003

Formula 3000 Euroopan Grand Prix 2003 oli Formula 3000 -kauden 2003 viides osakilpailu, joka ajettiin 28. kesäkuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 6 |  Enrico Toccacelo | Super Nova Racing | 30 | 55:17,457 | 3 | 10 |
| 2. | 16 |  Vitantonio Liuzzi | Red Bull Junior Team F3000 | 30 | +0,483 | 5 | 8 |
| 3. | 7 |  Nicolas Kiesa | Den Blå Avis | 30 | +14,530 | 10 | 6 |
| 4. | 15 |  Yannick Schroeder | Superfund ISR - Charouz | 30 | +26,412 | 9 | 5 |
| 5. | 5 |  Derek Hill | Super Nova Racing | 30 | +26,777 | 7 | 4 |
| 6. | 14 |  Jaroslav Janiš | Superfund ISR - Charouz | 30 | +27,090 | 12 | 3 |
| 7. | 10 |  Raffaele Giammaria | Durango | 30 | +41,429 | 16 | 2 |
| 8. | 12 |  Jeff van Hooydonk | Team Astromega | 30 | +44,221 | 8 | 1 |
| 9. | 8 |  Phil Giebler | Den Blå Avis | 30 | +44,384 | 11 |  |
| 10. | 11 |  Tony Schmidt | Team Astromega | 30 | +44,896 | 13 |  |
| 11. | 4 |  Zsolt Baumgartner | Coloni Motorsport | 30 | +45,415 | 15 |  |
| 12. | 18 |  Will Langhorne | BCN F3000 | 30 | +66,277 | 17 |  |
| 13. | 1 |  Björn Wirdheim | Arden International | 30 | +79,217 | 1 |  |
| 14. | 3 |  Ricardo Sperafico | Coloni Motorsport | 30 | +82,209 | 2 |  |
| 15. | 19 |  Valerio Scassellati | BCN F3000 | 29 | +1 kierros | 18 |  |
| 16. | 9 |  Giorgio Pantano | Durango | 28 | DNF | 14 |  |
| Kesk. | 2 |  Townsend Bell | Arden International | 4 | Kolari (Friesacher) | 6 |  |
| Kesk. | 17 |  Patrick Friesacher | Red Bull Junior Team F3000 | 4 | Kolari (Bell) | 4 |  |
Lähde:
Erakko

Hieronymus, joka eli erakkona lähellä Betlehemiä, kirjoittamassa Caravaggion maalauksessa.
Erakko on yhteiskunnasta syrjään vetäytynyt ihminen. Usein hän elää luonnon helmassa kaukana muista ihmisistä. Ihminen voi erakoitua vapaaehtoisesti esimerkiksi uskonnollisista tai ekologisista syistä, saadakseen elää luonnon rauhassa ja hiljaisuudessa, tai päästäkseen rauhaan vanhoilta muistoiltaan.